དགོན་སྡེ་འདི་མི་ལོ་ཉིས་བརྒྱ་བརྒྱད་ཅུའི་ཡར་སྔོན་ཏེ་སྤྱི་ལོལོར་གུར་དཀར་བོའི་དགོན་པ་ཞིག་གསར་བཞེངས་གནང་བ་དང་།རིག་གསར་གྱི་གོད་ཆགས་ཆེན་པོའི་སྐབས་སུ་རྩ་ཆེའི་ཕྱག་རྫས་དང་སྐུ་གསུང་ཐུགས་རྟེན་བོར་བརླགས་དང་ཉམས་ཆག་ཆེན་པོ་སོང་རུང་།སླར་ཡང་གོད་ཆག་དེའི་རྗེས་ཀྱི་ཆོས་དད་རང་མོས་ཀྱི་སྲིད་ཅུས་གསར་བའི་འོག་ཡས་མས་ཞིག་ལ་ཆོས་སྡེ་རང་གི་འདུལ་བ་འཛིན་པ་ཆེན་མོ་དགེ་བའི་བཤེས་གཉེན་རྒན་ཨ་ཚོགས་ཆོས་འཛིན་དང་།ཨ་ཁུ་བློ་རིས་སོགས་ཀྱིས་གཙོ་སྐྱོང་འོག་སྤྱི་ཚོགས་རྙིང་བའི་སྔར་སྲོལ་བཞིན་ལྕང་དམར་ཁོག་དང་ཁུ་ལའི་འབུང་བ་སྣ་སོགས་སུ་ལོ་རེ་བཞིན་རིམ་གྱི་ཨོ་ཐོག་གྲྭ་ཚང་འཚོགས་ཐུབ་པ་བྱུང་ཞིང་།ལོ་དང་པོ་དེར་རྒ་རྗེ་ཨ་ཁུ་མཆོག་གིས་འོ་མཛད་ཆེན་མོ་གནང་ནས་ཨོ་ཐོག་གྲྭ་ཚང་གི་དབྱར་གཞི་གསུམ་གྱི་ཆོ་ག་སོགས་ཚོགས་ཐུབ་པ་བྱུང་ཞིང་།དེ་ནས་བཟུང་ལོ་རེ་བཞིན་དུག་ཚ་ཨ་ཉ་དང་ཨ་ཁུ་གཏའ་སྦེ་དང་ཨ་ཁུ་ཚུལ་ཁྲིམས་ཟླ་བ་ཨ་ཁུ་ཚེ་རིང་གཏན་རྒྱས་བཅས་སྤྱི་ཚོགས་རྙིང་བའི་བླ་རྒན་རྣམས་ཀྱིས་འོ་མཛད་ཆེན་མོའི་ཕྱག་ལས་མཛད་དེ་ལོ་གསུམ་བཞི་ཞིག་དབྱར་གནས་ཐང་དཀར་མའི་མཆོད་རྟེན་ཐང་དུ་འཚོགས་ཤིང་།ལོ་ལྟར་སྒྲུབ་མཆོད་ཆེན་མོ་འགུ་ཐང་གཞུང་ལ་ཚོགས་ཀྱི་ཡོད་པ་རེད།